Legal Document

Category: 6

Text:
103. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 326/228 της 11/27 Αυγ. 2004 (ΦΕΚ Β΄ 1309) Κανονισμός προσωρινής εισαγωγής στη χώρα και λειτουργίας ραδιοεξοπλισμού και τηλεπικοινωνιακού τερματικού εξοπλισμού που δεν φέρει τη σήμανση CE για περιπτώσεις διεθνών διοργανώσεων. Έχοντας υπόψη: α.το Ν. 2867/2000 «Οργάνωση και λειτουργία των τηλεπικοινωνιών και άλλες διατάξεις» (ΦΕΚ 273/Α/2000) και ιδίως το άρθρο 3 παρ. 14 αυτού, εδάφια β΄ και κη΄ αυτού. β.τo Π.Δ. 44/2002 «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της Ελληνικής νομοθεσίας στην οδηγία 99/5/ΕΚ του Ευρωπαϊκού Κοινοβουλίου και του Συμβουλίου της 9 Μαρτίου 1999» (ΦΕΚ 44/Α/7.3.2002) και ιδίως το άρθρο 8 αυτού, γ.το άρθρο 3 παρ. 7 του Νόμου 3254/2004 (ΦΕΚ 137/Α/2004), δ.το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του κρατικού προϋπολογισμού, αποφασίζει: Σελ. 386,480 Τεύχος      Σελ.        Άρθρο 1 Πεδίο Εφαρμογής Ο παρών Κανονισμός καθορίζει τους όρους, τις προϋποθέσεις καθώς και κάθε άλλη λεπτομέρεια σχετικά με την προσωρινή εισαγωγή στη χώρα και τη λειτουργία ραδιοεξοπλισμού και τηλεπικοινωνιακού τερματικού εξοπλισμού που δεν φέρει τη σήμανση CE, όπως αυτή προβλέπεται στο Π.Δ. 44/2002 (εφεξής «σήμανση CE»), αποκλειστικά και μόνο στο πλαίσιο διεθνών διοργανώσεων. Άρθρο 2 Ορισμοί Λέξεις ή φράσεις, που χρησιμοποιούνται στον παρόντα Κανονισμό, έχουν την έννοια η οποία τους αποδίδεται στο Προεδρικό Διάταγμα 44/2002 «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της ελληνικής νομοθεσίας στην οδηγία 99/5/ΕΚ της Ευρωπαϊκού Κοινοβουλίου και του Συμβουλίου της 9 Μαρτίου 1999», ή σε περίπτωση που δεν αναφέρονται σε αυτό, την έννοια που τους αποδίδεται στο Ν.2867/2000, ή σε περίπτωση που δεν αναφέρονται σε αυτό, στο σχετικό δευτερογενές δίκαιο της Ευρωπαϊκής Ένωσης. Άρθρο 3 Όροι και προϋποθέσεις 1.Η προσωρινή εισαγωγή στη χώρα ραδιοεξοπλισμού και τηλεπικοινωνιακού τερματικού εξοπλισμού που δεν φέρει την σήμανση CE επιτρέπεται αποκλειστικά και μόνο στο πλαίσιο διεθνών διοργανώσεων και για χρονική διάρκεια μέχρι έξι μήνες από την ημερομηνία εισαγωγής αυτού στη χώρα. 22.ΔΑ.α.103 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.Η λειτουργία ραδιοεξοπλισμού που δεν φέρει σήμανση CE, στο πλαίσιο διεθνών διοργανώσεων για την κάλυψη αυτών ή/και την υποστήριξη της διεξαγωγής τους, επιτρέπεται μόνο εφόσον αυτή γίνεται σύμφωνα με τους όρους, τις προϋποθέσεις και τη χρονική διάρκεια που ορίζονται στη σχετική με το συγκεκριμένο ραδιοεξοπλισμό απόφαση προσωρινής εκχώρησης ραδιοσυχνοτήτων. Σε κάθε περίπτωση, η λειτουργία του ραδιοεξοπλισμού πρέπει να γίνεται με τρόπο ώστε να διασφαλίζεται η αποτελεσματική χρήση του φάσματος, η αποφυγή επιβλαβών παρεμβολών και η προστασία της δημόσιας υγείας. H EETT σε συνεργασία με την Οργανωτική Επιτροπή της εκάστοτε διεθνούς διοργάνωσης, δύναται να προβαίνει σε επικόλληση ειδικής σήμανσης επί του ως άνω ραδιοεξοπλισμού, με την οποία τεκμαίρεται η συμμόρφωση αυτού με τις προϋποθέσεις της παρούσης παραγράφου. 3.Η λειτουργία ραδιοεξοπλισμού που δεν φέρει σήμανση CE και για τον οποίο δεν απαιτείται απόφαση προσωρινής εκχώρησης ραδιοσυχνοτήτων, και ο οποίος χρησιμοποιείται στο πλαίσιο διεθνών διοργανώσεων για την κάλυψη αυτών ή/και την υποστήριξη της διεξαγωγής τους, επιτρέπεται μόνο εφόσον ο κάτοχος του εξοπλισμού διασφαλίζει την αποτελεσματική χρήση του φάσματος, την αποφυγή επιβλαβών παρεμβολών και την προστασία της δημόσιας υγείας. 4.Η λειτουργία τηλεπικοινωνιακού τερματικού εξοπλισμού που δεν φέρει σήμανση CE και προορίζεται για σύνδεση σε δημόσιο τηλεπικοινωνιακό δίκτυο (ενδεικτικά αναφέρεται PSTN, ISDN, GSM, paging TETRA,UMTS), στο πλαίσιο διεθνών διοργανώσεων για την κάλυψη αυτών ή/και την υποστήριξη της διεξαγωγής τους, επιτρέπεται μόνο εφόσον ο κάτοχος του εξοπλισμού διασφαλίζει την αποτελεσματική χρήση του φάσματος, την αποφυγή επιβλαβών παρεμβολών, την προστασία της δημόσιας υγείας. Στην κατεύθυνση αυτή ο πάροχος υπηρεσιών δημόσιου τηλεπικοινωνιακού δικτύου υποχρεούται να αποδέχεται τη χρήση τηλεπικοινωνιακού τερματικού εξοπλισμού ο οποίος περιγράφεται στην παρούσα παράγραφο υπό τους όρους που τίθενται στην παρούσα παράγραφο. Σε περίπτωση κατά την οποία ο πάροχος δημόσιου τηλεπικοινωνιακού δικτύου θεωρεί ότι η σύνδεση του τηλεπικοινωνιακού τερματικού εξοπλισμού με το δίκτυό του δημιουργεί σοβαρές βλάβες στο δίκτυό του ή επιβλαβείς ραδιοεπικοινωνιακές παρεμβολές στη λειτουργία του εφαρμόζεται το άρθρο 8 παρ. 4 του Π.Δ. 44/2002. Σε περιπτώσεις επείγουσας ανάγκης εφαρμόζεται αντίστοιχα το άρθρο 8 παρ. 5 του Π.Δ. 44/2002. 5.Ραδιοεξοπλισμός ή τηλεπικοινωνιακός τερματικός εξοπλισμός που δεν χρησιμοποιείται για την κάλυψη ή/ και υποστήριξη της διεξαγωγής διεθνών διοργανώσεων, διέπεται αποκλειστικά και μόνο από τα οριζόμενα στο Π.Δ. 44/2002 και δεν εμπίπτει στις διατάξεις του παρόντος Κανονισμού. 6.Το αργότερο μέχρι την παρέλευση της εξάμηνης προθεσμίας που ορίζεται στη παράγραφο 1 του παρόντος άρθρου, ο κάτοχος του ραδιοεξοπλισμου και τηλεπικοινωνιακού τερματικού εξοπλισμού που εμπίπτει στο πεδίο εφαρμογής του παρόντος Κανονισμού υποχρεούται να προβεί σε εξαγωγή αυτού από την Ελλάδα. 7.Απαγορεύεται η καθ’ οιονδήποτε τρόπο και χρόνο διάθεση στην αγορά ραδιοεξοπλισμού και τηλεπικοινωνιακού τερματικού εξοπλισμού που εμπίπτει στο πεδίο εφαρμογής του παρόντος Κανονισμού.  Άρθρο 4 Έλεγχος Η ΕΕΤΤ δύναται να πραγματοποιεί ελέγχους σε ραδιοεξοπλισμό και τηλεπικοινωνιακό τερματικό εξοπλισμό ο οποίος εισάγεται προσωρινώς στη χώρα στο πλαίσιο διεθνών διοργανώσεων, προκειμένου να διαπιστωθεί ότι ο συγκεκριμένος εξοπλισμός πληροί τους όρους και τις προϋποθέσεις του άρθρου 3 του παρόντος Κανονισμού. Οι έλεγχοι αυτοί δύναται να λαμβάνουν χώρα τόσο πριν όσο και κατά την διάρκεια των διοργανώσεων αυτών. Άρθρο 5 Κυρώσεις  1.Σε περίπτωση που διαπιστωθεί, οποτεδήποτε από την ΕΕΤΤ, ότι ραδιοεξοπλισμός και τηλεπικοινωνιακός τερματικός εξοπλισμός που εμπίπτει στο πεδίο εφαρμογής του παρόντος Κανονισμού, δεν πληροί τους όρους και προϋποθέσεις των διατάξεων των παραγράφων 2, 3 και 4 του άρθρου 3 του παρόντος Κανονισμού, η ΕΕΤΤ απαιτεί από τους κατόχους του εξοπλισμού να συμμορφωθούν με τις διατάξεις αυτές. Σε περίπτωση μη άμεσης συμμόρφωσης του κατόχου, η ΕΕΤΤ δύναται να προβεί σε διακοπή της λειτουργίας του εξοπλισμού, ή/και κατάσχεση αυτού. 2.Σε περίπτωση που μετά την παρέλευση της εξάμηνης προθεσμίας που προβλέπεται στο άρθρο 3 παράγραφος 1 του παρόντος Κανονισμού, ο κάτοχος του ραδιοεξοπλισμού ή τηλεπικοινωνιακού τερματικού εξοπλισμού δεν έχει προβεί σε επανεξαγωγή αυτού, η ΕΕΤΤ προβαίνει σε κατάσχεση του εξοπλισμού. (Μετά τη σελ. 386,480) Σελ. 386,481 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.103 3.Ραδιοεξοπλισμός και τηλεπικοινωνιακός τερματικός εξοπλισμός που εμπίπτει στο πεδίο εφαρμογής του παρόντος Κανονισμoύ και βρεθεί να διατίθεται στην αγορά κατάσχεται από την ΕΕΤΤ. Άρθρο 6 Μεταβατική Διάταξη Αποφάσεις της ΕΕΤΤ σχετικές με προσωρινή εκχώρηση ραδιοσυχνοτήτων που έχουν εκδοθεί πριν τη θέση σε ισχύ του παρόντος Κανονισμού και αφορούν ραδιοεξοπλισμό που εμπίπτει στις διατάξεις του παρόντος Κανονισμού καταλαμβάνονται από τις διατάξεις του παρόντος Κανονισμού. Άρθρο 7 Ημερομηνία Ισχύος Ο παρών Κανονισμός ισχύει από τη δημοσίευσή του στη Εφημερίδα της Κυβερνήσεως.